الة مزيكا

تصغير
الآله الموسيقيه هى اى اداه بتتصنع أو بتتعدل عشان تعمل مزيكا, فى المبدأ اى اداه بتطلع صوت ممكن التحكم بيه عن طريق شخص (عازف) نقدر نعتبرها آله مزيكا, و الانسان من زمان بيحول المواد فى الطبيعه لآلات مزيكا زى ما حوالين العظام و البوص لآله الناى.

آلات المزيكا كان ليها عبر التاريخ عده استعمالات زى التنبيه و النداء فى الاجتماع و التعبير عن النصر أو الفرح أو الحزن.

آلات المزيكا اتطورت مع تطور الانسان نفسو و الادوات اللى بيتسخدمها فى الصناعه و تطور المواد الموجوده فنلاقى مثلا إنو الآلات النفخيه زى الناى اتطورت من استخدام الخشب و العظام و استخدمن النحاس, التطور لسا مستمر و بيواكب التتولوجيا فنلاقى الايام دى آلات مزيكا بتستخدم الكومبيوتر لتوليد أصوات جديده و طريقه عزف جديده.

 أنواع الآلات الموسيقيه  

الآلات الإيقاعيه: و هى اللى بتطلع الصوت عن طريق الضرب زى الطبل. الدف و الجرس.

الآلات الوتريه: و هى اللى بتطلع الصوت عن طريق اهتزاز الاوتار على الآله زى العود.

آلات النفخ: و هيا اللى بتطلع الصوت عن طريق النفخ فيها زى الفلوت و ناى.

آلات المفاتيح: و هى اللى بتطلع الصوت عن طريق النقر على لوحه مفاتيح موسيقيه على الآله زى البيانو.

 مصادر 

تصنيف:مزيكا